У той дзень грамадзянін Б. праездам вырашыў зазірнуць у лунінецкі магазін “Санта”. Прыпаркаваў аўтамабіль на стаянцы і адправіўся за пакупкамі. Вярнуўшыся, адкрыў заднія левыя дзверы свайго “Сітраена” з мэтай уладкаваць пакеты. Ён ужо заканчваў немудрагелістую справу, як з суседняга парковачнага месца раптам пачала рух “Таёта”. Удар, хоць і прыйшоўся па датычнай, пашкодзіў абедзве дзверцы “Сітраена”.